City, Juventus sê jammer vir ondersteuners | Netwerk24
Ferran Soriano, uitvoerende hoof van die Engelse sokkerklub Manchester City. Foto: Getty Images
City was Dinsdag die eerste van die 12 stigtersklubs wat van plan was om 'n Europese rebelleliga tot stand te bring wat kop uitgetrek het te midde van 'n vlaag van protes van ondersteuners, spelers, afrigters en die Britse regering.
Die ander vyf Engelse klubs wat by die Superliga betrokke sou gewees het (Manchester City, Liverpool, Arsenal, Chelsea en Tottenhan Hotspur), het vinnig City se voorbeeld gevolg en hulle onttrek aan die rebelleprojek.
Andrea Agnelli, Juventus se voorsitter, het Woensdag gesê die Superliga sou nie meer kon voortbestaan sonder die Engelse klubs se betrokkenheid nie.
"Ek is jammer dat dit 'n bietjie tyd geneem het, maar die omstandighede was uitsonderlik," het Agnelli in 'n brief aan Juventus se ondersteuners geskryf.
"Wanneer ons besluite neem en keuses maak, doen ons dit met die klub se beste belange op die hart. Maar toe ons gekies het (om deel te word van die rebelleliga), het ons versuim om die passie van ons ondersteuners in ag te neem.
"Die raad is baie spyt dat hy die geskiedkundige waardes van die klub uit die oog verloor het met dié besluit. Ons het 'n fout gemaak en is baie jammer vir die leed wat ons ons ondersteuners die afgelope 72 uur aangedoen het," het Agnelli luidens die brief gesê. – Reuters